**Ministru kabineta rīkojuma projekta “Grozījumi Ministru kabineta 2020.gada 24.novembra rīkojumā Nr.689 „Par valsts aģentūras „Civilās aviācijas aģentūra” 2021.gada budžeta apstiprināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Normatīvā akta projekta mērķis ir veikt izmaiņas valsts aģentūras „Civilās aviācijas aģentūra” 2021.gada budžetā, par 1 122 637 *euro* palielinot ieņēmumus un par 1 454 367 *euro* palielinot izdevumus.Projekts stāsies spēkā Oficiālo publikāciju un tiesiskās informācijas likuma 7.panta trešajā daļā paredzētajā kārtībā. |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 41.panta 1.2 daļa, Publisko aģentūru likuma 13.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  No 2010.gada 1.janvāra valsts aģentūra „Civilās aviācijas aģentūra” (turpmāk – Civilās aviācijas aģentūra) ir budžeta nefinansēta iestāde. Saskaņā ar Likuma par budžetu un finanšu vadību 41.panta 1.2 daļā noteikto, budžeta nefinansētu iestāžu budžeta grozījumus apstiprināšanai Ministru kabinetā iesniedz ministrijas (pārraudzības institūcijas).  Civilās aviācijas aģentūra tiek finansēta no pašu ieņēmumiem, kas gūti no sniegtajiem publiskajiem pakalpojumiem saskaņā ar Ministru kabineta 2013.gada 24.septembra noteikumiem Nr.999 „Valsts aģentūras „Civilās aviācijas aģentūra” publisko maksas pakalpojumu cenrādis”, no ieņēmumu daļas par aeronavigācijas pakalpojumiem Rīgas lidojumu informācijas rajonā saskaņā ar Ministru kabineta 2012.gada 3.janvāra noteikumiem Nr.30 „Aeronavigācijas pakalpojumu maksas sadales kārtība” un no maksas par gaisa kuģu lidojumu drošuma un civilās aviācijas drošības uzraudzības nodrošināšanu saskaņā ar Ministru kabineta 2011.gada 19.oktobra noteikumiem Nr.823 „Noteikumi par lidlaukā sniegto drošības un glābšanas pasākumu maksu”.  Saskaņā ar Civilās aviācijas aģentūras budžetu 2021.gadam, kas apstiprināts ar Ministru kabineta 2020.gada 24.novembra rīkojumu Nr.689 “Par valsts aģentūras "Civilās aviācijas aģentūra" 2021. gada budžeta apstiprināšanu” (turpmāk – rīkojums Nr.689), kopējais 2021.gada izdevumu apjoms noteikts 2 957 032 *euro* apmērā, no kuriem 925 000 *euro* paredzēti izmaksu segšanai, kas saistītas ar aeronavigācijas pakalpojumu sniegšanas nodrošināšanu, kontroli, uzraudzību, funkcionālo gaisa telpas bloku pārvaldību un citu ar civilās aviācijas drošību saistīto darbību (funkciju) izpildi, 1 614 032 *euro* paredzēti izmaksu segšanai par gaisa kuģu lidojumu drošuma un civilās aviācijas drošības uzraudzības nodrošināšanu, bet 418 000 *euro* - ar maksas pakalpojumu sniegšanu saistīto izmaksu segšanai atbilstoši spēkā esošajam cenrādim. Ņemot vērā Covid-19 izplatību pasaulē, izsludināto ārkārtas situāciju valstī un ar to saistītos ceļošanas ierobežojumus, faktiski izlidojošo pasažieru skaits un attiecīgi arī ieņēmumi no drošības maksas ir samazinājušies tiktāl, ka tika apdraudēta Civilās aviācijas aģentūras funkciju izpilde. Saskaņā ar aktuālo prognozi civilās aviācijas ieņēmumi par gaisa kuģu lidojumu drošuma un civilās aviācijas drošības uzraudzības nodrošināšanu 2021.gadā nepārsniegs 529 210 *euro* (2019.gadā - 2 997 484 *euro*).Tāpēc Civilās aviācijas aģentūras negūtie ieņēmumi no drošības maksas, salīdzinot ar 2020.gadam un 2021.gadam sākotnēji plānotajiem apjomiem, nav kompensējami ar izdevumu samazināšanas un taupības pasākumiem, un nav samērojami ar kritiski nepieciešamo izdevumu apjomu, lai nodrošinātu Eiropas Savienības tiesību aktu, u.c. starptautisko tiesību aktu prasību izpildi gaisa kuģu lidojumu drošuma un civilās aviācijas drošības uzraudzības jomā. Lai spētu veikt Civilās aviācijas aģentūrai noteiktās funkcijas, Civilās aviācijas aģentūra vērsās pēc valsts atbalsta finanšu resursu piešķiršanai - nesaņemtās drošības maksas kompensācijai, kā to līdzīgos gadījumos, kad budžeta nefinansētai iestādei tiek noteikts pārvaldes uzdevums, kura finansēšanai nav paredzēti ieņēmumi par sniegtajiem maksas pakalpojumiem vai citi pašu ieņēmumi, paredz Likuma par budžetu un finanšu vadību 6.1 panta otrā daļa. Saskaņā ar Finanšu ministrijas 2021.gada 8.aprīļa rīkojumu Nr.199 “Par līdzekļu piešķiršanu”, kas izdots, pamatojoties uz Covid-19 infekcijas izplatības seku pārvarēšanas likuma 24. un 25.pantu, un Ministru kabineta 2021.gada 24.marta rīkojumu Nr.186 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, Satiksmes ministrijai paredzēts piešķirt 1 919 160 *euro*, lai Civilās aviācijas aģentūrai kompensētu nesaņemto drošības maksu par gaisa kuģu lidojumu drošuma un civilās aviācijas drošības uzraudzību. Covid-19 krīzes ietekmē samazinās arī ieņēmumi par Civilās aviācijas aģentūras sniegtajiem maksas pakalpojumiem. Atbilstoši patreizējai prognozei 2021.gadā tie nepārsniegs 260 000 *euro.*  Plānojot Civilās aviācijas aģentūras budžetu (tostarp ieņēmumus gaisa kuģu lidojumu drošuma un civilās aviācijas drošības uzraudzības nodrošināšanai), Civilās aviācijas aģentūra tradicionāli lūdz VAS “Starptautiskā lidosta “Rīga”” (turpmāk – lidosta “Rīga”) viedokli par prognozējamo apkalpoto pasažieru skaitu. Ņemot vērā Covid-19 izplatību pasaulē un izsludināto ārkārtas situāciju valstī no 2020.gada 12.marta ar mērķi ierobežot Covid-19 izplatību, praktiski tika apturēta aviācijas darbība Latvijā. Saistībā ar to lidosta “Rīga” jau 2020.gada jūnijā samazināja apkalpoto pasažieru skaita prognozi 2021.gadam salīdzinājumā ar 2019.gada faktiskajiem datiem un 2020.gadam plānotajiem. Tādējādi, jau veidojot 2021.gada budžeta projektu, lai sabalansētu Civilās aviācijas aģentūras ieņēmumus un izdevumus, izdevumi tika ieplānoti būtiski zemāki par faktiskajiem izdevumiem 2019.gadā, zemāki par 2020.gadam plānotajiem un zemāki par 2021.gadā nepieciešamajiem izdevumiem. Tādējādi, precizējot Civilās aviācijas ieņēmumu avotus un apjomu 2021.gadam, attiecīgi precizējami arī Civilās aviācijas aģentūras izdevumi. Atbilstoši Ministru kabineta 2020.gada 27.oktobra noteikumiem Nr. 652 “Darbības programmas "Izaugsme un nodarbinātība" prioritārā virziena "Ilgtspējīga transporta sistēma" 6.1.2. specifiskā atbalsta mērķa "Veicināt drošību un vides prasību ievērošanu starptautiskajā lidostā "Rīga"" īstenošanas noteikumi” (turpmāk – MK noteikumi Nr.652) paredzēts, ka otrās projektu iesniegumu atlases kārtas Kohēzijas fonda finansētā projekta finansējuma saņēmējs un projekta “Bezpilota gaisa kuģu pārvaldības un uzraudzības sistēmas izveide” izpildītājs būs Civilās aviācijas aģentūra. Projekts ietver Latvijas gaisa telpas drošības uzlabošanas pasākumus, veicot bezpilota gaisa kuģu reģistrācijas informācijas sistēmas izveidi un bezpilota gaisa kuģu uztveršanas iekārtas iegādi. Atbilstoši MK noteikumu Nr.652 7.2.punktam paredzēts, ka otrajā projektu iesniegumu atlases kārtā pieejamais kopējais attiecināmais finansējums ir 1 764 706 *euro*, tai skaitā Kohēzijas fonda finansējums – 1 500 000 *euro* un privātais finansējums – 264 706 *euro*. 2021.gada 30.martā Centrālā finanšu un līgumu aģentūra Civilās aviācijas aģentūras projekta iesniegumu apstiprināja un tā realizāciju plānots uzsākt 2021.gada 2.ceturksnī. Atbilstoši projekta iesnieguma finansēšanas plānam 2021.gadā paredzēts finansējums 525058 *euro* apmērā, tai skaitā Kohēzijas fonda finansējums 449299 *euro*, privātais finansējums – 78759 *euro*. 2021.gadā plānotas šādas aktivitātes: 1. Veikt biznesa procesu un biznesa specifikāciju izstrādi, tai skaitā ietekmes izvērtējuma un koncepcijas izstrāde 244 000 *euro* apmērā, 2. uzsākt informatīvo kampaņu, ņemot vērā projekta mērķauditoriju. Informatīvās kampaņas ietvaros paredzēts nodrošināt seminārus, vizuālos, audiovizuālos materiālus, infografikas, mediju pasākumus, atbilstoši izstrādātai komunikācijas stratēģijai – 20 000 *euro,* 3. veikt norēķinus par projekta iesnieguma un to pamatojošās dokumentācijas sagatavošanu 1210 *euro*; 4. nodrošināt informatīvo stendu -200 *euro,* 5. uzsākt bezpilota gaisa kuģu uztveršanas iekārtu iegādi – 259648 *euro* (kapitālie izdevumi).Kohēzijas fonda projektā iesaistītā personāla atlīdzības izmaksas plānotas kopā 95017 *euro*, tajā skaitā:1. Projekta vadītājs 34111 *euro*;
2. Projekta koordinators (asistents): 11247 *euro*;
3. Finanšu eksperts (grāmatvedis 0,5 slodze) 7064 *euro*;
4. Informācijas tehnoloģiju sistēmanalītiķis – 21346 *euro*;
5. Juriskonsults un publisko iepirkumu organizators (0.5 slodze) – 9786 *euro*
6. Eksperts bezpilotu gaisa kuģu lidojumu drošuma jomā- 11463 *euro*.

Kohēzijas fonda finansētā projekta līdzfinansējumam tiks novirzīti Civilās aviācijas aģentūras pašu ieņēmumi uz naudas līdzekļu atlikuma samazinājuma rēķina.Papildus tam plānotas ar Kohēzijas fonda projektu nesaistītas kapitālās iegādes 186951 *euro* apmērā.2021.gadā plānota datorprogrammas EMPIC papildus moduļu iegāde 166740 *euro* apmērā, datortehnikas iegāde 20211 *euro* apmērā (17 datori 16700 *euro*, multifunkcionālais printeris 3511 *euro)*. |
| 3. | Projekta izstrādē iesaistītās institūcijas un publiskas personas kapitālsabiedrības | Civilās aviācijas aģentūra, Satiksmes ministrija. |
| 4. | Cita informācija | Civilās aviācijas aģentūras naudas līdzekļu atlikums uz 2021.gada 31.martu – 688 797 *euro.* |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Civilās aviācijas aģentūra, Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova